રાજલક્ષ્મીએ ફૂડ, સાયન્સ એન્ડ ન્યૂટ્રીશનમાં પોસ્ટ ગ્રેજ્યુએશન કર્યું છે અને 2016માં તેમને એમબીએ ઈન એન્ટરપ્રેન્યોરશીપની ડિગ્રી પણ મળી જશે. તેમણે 1998માં ઘાટકોપરમાં ફિટનેસ વર્લ્ડથી ન્યૂટ્રીશનિસ્ટ તરીકે પોતાની કારકિર્દીની શરૂઆત કરી હતી. અહીંયા ફિટનેસ લેસન્સની સાથે સાથે રાજલક્ષ્મીને વર્કઆઉટની સમજ મળતી ગઈ. અહીંયા કામ કરવા દરમિયાન રાજલક્ષ્મીને પોતાનું જીમ ચાલુ કરવાનો વિચાર આવ્યો. તેણ આ સ્વપ્ન પોતાના મનમાં જ રાખ્યું અને 2000માં મુંબઈના જાણીતા તલવરકર્સ સાથે કામ કરવાનું શરૂ કર્યું. પોતાની મહેનતના જોરે 2014માં તેમને જનરલ મેનેજર બનાવવામાં આવ્યા અને બ્રાન્ચ મેનેજર હોવાના કારણે તેઓ બિઝનેસની મહત્ત્વની બાબતો શીખતા થયા. યોગ્ય સમય આવ્યે રાજલક્ષ્મીએ પોતાના મિત્ર જગજીત સાંધવાલને પોતાના ઈરાદા અંગે જણાવ્યું. તેમણે દરેક તબક્કે રાજલક્ષ્મીને મદદ કરવાનું વચન આપ્યું. 2005માં રાજલક્ષ્મી અને જગજીતે લગ્ન કરી લીધા. ત્યારબાદ રાજલક્ષ્મી પોતાના સ્વપ્નને સાકાર કરવામાં જોડાઈ ગઈ. આસપાસના લોકોએ શરૂઆતમાં તેમને પ્રોત્સાહન આપવાના બદલે તેનાથી થતાં નુકસાન ગણાવીને નિરાશ કર્યા.